**Ашық тәрбие сағаты**

**Тақырыбы: Елімнің еркіндігі-Тәуелсіздік!**Мақсаты:
▪ Еліміздің тәуелсіздік алу жолындағы ата-бабаларымыздың ерлігін паш ету, оқушыларға желтоқсан құрбандарымен, желтоқсан оқиғасына қатысқан аға - апалардың ерлігін үлгі етіп көрсету. Тәуелсіздік ұғымын түсіндіру.
▪ Оқушылардың туған өлкемізге деген сүйіспеншілігін, сезімдерін ояту.
▪ Елін, жерін сүюге, Отанын қастерлеуге, шыншылдыққа тәрбиелеу.

**Кіріспе**

**Мұғалім сөзі**- Құрметті ұстаздар! Сіздерді 16 желтоқсан тәуелсіздік күнімен құттықтаймыз! «Елімнің еркіндігі-Тәуелсіздік» атты, тәуелсіздік күніне арналған ашық тәрбие сағатымызға қош келдіңіздер!

**- Қазақстан Республикасының гимні. «Менің Қазақстаным»**

**АСЫЛЫМ:** Егеменді еліміздің ең ұлық,ең қастерлі мерекесі-Тәуелсіздік күні- құтты болсын ! Тәуелсіз еліміздің мәртебесі биіктей берсін !

 Он алтыншы желтоқсан-

Тәуелсіздік алған күн

.Ерекше боп мәңгілік

 Ел жадында қалған күн

**АСЕН:** Тәуелсіздік.Тәуелсіз Қазақ Елі деген қасиетті ұғымдар ғасырлары бойы халқымыздың асқақ арманы болды.Енді біз тәуелсізбіз.

Маған жер жоқ,Отаннан ары қарай,

Ары қарай мекен жоқ жаныма жай.

Осы жерден шығады күнім менің,

Осы жерден атады таңым арай.

Ән-: **Елім менің**

- Отан дегеніміз не? Оны қалай түсінесіңдер?
- Біздің Отанымыз -....
- Біз қай ұлтпыз?
- Қандай Республикамыз?
- Біздің ана тіліміз қандай тіл?
- Елбасымыз кім?
Сонымен қатар біздің рәміздеріміз бар. Кәне, рәміздерді атап шығайықшы.
( әнұран, көк байрақ, елтаңба)

**АСЫЛЫМ :-Иә, тәуелсіз мемлекет болып өз тіліміз, туымыз, елтаңбамыз, әнұранымызбен мақтанамыз.**
Ал, Тәуелсіздік бізге оңай келмеді.
Жұртым менің не қиындық көрмеді?
Жылап тұрып аналарым бұл жолда,
Сан перзентін қара жерге жерледі.
Тәуелсіздік бізге оңай келмеді.
Асау аттай өз тізгінін бермеді.
Қазағымның алтын басын иілтіп,
Талай дұшпан төрімізге төрледі.

**НҰРБАҚЫТ: 1986жылы 16 - желтоқсанда** таңертең, Алматыда жаппай толқу басталды. Жастар алаңға жинала бастады. Алаңда «Біз қазақ, ежелден еркіндік аңсаған», «Әрбір ұлтты өз көсемі басқарсын», «Тәуелсіздік керек»,- деген ұрандар айтылды.
Алматы гарнизонын жауынгерлік дайындыққа келтіріп, көп күшпен алаңдағы жастарды қоршап алды. Алматыға әр аймақтардан әскердің арнайы бөлімдері жіберілді. Өз елінің тәуелсіздігін талап етіп, шеруге шыққан жастарға«Бұзақылар», «Ұлтшылдар», «Нашақорлар»,- деген кінә тағылды.
Көптеген студент жастар түрмеге қамалды, оқу орнынан шығарылды. Тәуелсіздік жолында Қайрат Рысқұлбеков, Ләззат Асанова, Ербол Сыпатаев, Сәбира тағы басқалары сияқты қазақ жастары желтоқсан оқиғасы кезінде қайсарлықпен ерлік көрсетіп құрбан болды.

**1 - оқушы Иманғали**Сол бір сәтте бұлт торлады аспанды,
Алатаудың көзінен де жас тамды.
Тәуелсіздік желтоқсанмен бітпейді.
Тәуелсіздік күресі енді басталды.

**2 – оқушы Нұрхан**Қатыгездік жұдырығы түйіліп,
Қамшы үйірді жасқап, жекіп бұйырып,
Желтоқсанда шықты үлкен алаңға
Ата - баба аруағына сыйынып.

**3 - оқушы. Аружан**
«Нашақор»- деп, «ұлтшыл»- деп,
Қазаққа күйе жаққан күн,
Базары кетіп, бір түнде
Қайғыға халық батқан күн.

**Мұғалім сөзі**- Дүниені дүр сілкіндірген 1986 желтоқсан оқиғасының қаһармандары Ләззат Асанова, Сабира Мұхамеджанова, Ербол Сыпатаев, Қайрат Рысқұлбеков елінің болашағы, бостандығы егемендігі үшін күресті.

**Олай болса батырларымызды 1 минут үнсіздікпен еске алайық.**

**АСЕН :**1986 жылғы желтоқсанның 17-18 жұлдызында бүкіл елді дүр сілкіндірген ғаламат оқиға болды.

- Мың рет естігенше бір рет көр демекші назарымызды экранға бұрайық.

**- Желтоқсан желі видео**

 **АЙАРУ:** Жас арудың жанарында-Желтоқсан.

                                                     Қанды ғасыр табанында-Желтоқсан.

                                                     Қаралы өмір қайыстырған халқымның,

                                                     Қара тұман қабағында-Желтоқсан.

                                                    Жауыздықты жасқағанда Желтоқсан.

                                                    Жаңа ғұмыр бастаған да Желтоқсан.

                                                    Жазықсыздың көз жасына жуынып,

                                                    Абақтыға тастаған да-Желтоқсан.

                                                    Намысымның шырығы да-Желтоқсан.

                                                    Сырқай өмір сынағы да-Желтоқсан.

                                                    Жігіттердің ұраны да-Желтоқсан.

                                                    Жаңа күннің шуағы да-Желтоқсан.

**ӘН: Желтоқсан желі** (хор)

**ЖҮРГІЗУШІ:** ҚАНАТЫ ҚЫРҚЫЛҒАН ҚАЙРАТ ( көрініс)

**ХАТШЫ:**Сот келе жатыр.

**СОТ НҰРБАҚЫТ:**Қазақ ССР Жоғарғы сотының қылмыстық істер жөніндегі сот коллегиясының 1987 жылғы 16 маусымда Қайрат Рысқұлбековті қылмысты деп үкім шығарамын.Қ.Рысқұлбековке қойылған айып : --- 1986 жылдың 18 –ші желтоқсанында 11 сағаттан бастап Бейбітшілік-Сәтбаев көшелерінің қиылысында бейбастық жасады.

-Савицкийді өлтірді.

-Ведельді ауыр жаралады.

-«Қазақстан» қонақ үйі алдында милиция қызметкері А.Алмабековке қол жұмсады.

 **АЙЫПТАУШЫ Бек** : Сотталушы Қайрат Рысқұлбеков тағылған айыптарды мойындайсыз ба ?

**-ҚАЙРАТ Ибрахим**:Маған тағылған кінәдан үзілді-кесілді бас тартамын.Жалған айыпты мойындамаймын.-ЖАЛА ! ЖАЛА!

 **СОТ Нұрбақыт**: 1987 жылдың 16 маусымы Қазақ ССР Жоғарғы соты - Қайрат Рысқұлбековке Қазақ ССР-і Қылмыстық істер кодексі- 173 бабының бірінші тармағы бойынша ату жазасы берілді.

**Сотталушы** : Қайрат Рысқұлбеков ақтық сөзіңіз.

 Күнәдан таза басым бар,

 Жиырма бірді жасы бар.

 Қасқалдақтай қаным бар.

 Бозторғайдай жаным бар.

 Алам десең,алыңдар!

 Қайрат деген атым бар.

 Қазақ деген затым бар,

 «Еркек тоқты –құрбандық»

 Атам десең атыңдар !

**ЖҮРГІЗУШІ Асен** :Қайрат түрмеде отырып «Түрме жыры», «Өкініш»,» Ақтық сөз», «Менің тағдырым»атты өлеңдерін жазды .Есіл ердің көзі тірісіндегі жазған өлеңдері адам жүрегін тебірентеді.(Қайраттың хаты оқылады)

**ОҚУШЫ** : **Аруна**з Желтоқсан-заман толғағы байтақ даланың,

 Шарпыған сәті үміт пен күдік қаланың.

 Желтоқсан-Қайрат,Ләззат,Сабира

 Құрбаны болған жаланың.

 Ал қоғамның адамнан бар ма асылы,

 Кеткен де жоқ құлақтан зар басылып.

 Бұғаудағы боздақтары кете барды,

 Бірі атылып,ал бірі дарға асылып.

**ӘН**: **КӨК ТУДЫҢ ЖЕЛБІРЕГЕНІ орындайтын Мұхамеджан**

 **Оқушы: Жұлдыз** Қандай бақыт қуанышты күн бүгін,
 Дәлелдеуде Қазақстан елдігін.
 Арман еткен, қыршын кеткен ағалар,
 Елің алды егеменді теңдігін.

**ОҚУШЫ**:**Нурали Аружан** Қазақ елім ! Туды жастық дәуірің,

 Алғандайсың жұлдызыңның жарығын.

 Тәуелсіздік құтты болсын,қымбаттым!

 Туған күнің құтты болсын,алыбым!

**АСЫЛЫМ :** 30 жыл ішінде тәуелсіз қазақ елін қалыптастырып,нарықтың қиын өткелдерінен аман өтіп келеміз.Қазақстанды ең мықты мемлекеттер қатарына жеткізген тұңғыш Президетіміз Нұрсұлтан Әбішұлы Назарбаевтай көреген саясаткердің ерен еңбегі.

**ОҚУШЫ: Нұрбақыт** Армандарды жақындатып тым алыс,

 Біздің жаққа жеткен екен жылы ағыс.

 Егемендік-ел бақыты ертеңі !

 О,халайық ! Құтты болсын қуаныш !

**ОҚУШЫ : Сабина** Кең байтақ,көз жетпейтін жерім менің,

 Таулы орман,жасыл жайлау,көлім менің.

 Бүгінде бар әлемге даңқың жетті,

 Тәуелсіз Қазақстан-елім менің.

**ДОСЖАН:** « Орнында бар оңалар» демекші ел орнында,жер орнында,жерге жетер байлық жоқ.Жер болса,ел болады.Ел болса,ер болады.Қазақстан ел болып,120-дан аса ұлт өкілдері түратын осынау мекенімізде егіні теңіздей толқыған,төрт түлігі өрбіген,өндірісі өркендеген мекенде өмір сүретін әрбір адам Отанын жанындай сүйіп,көк байрағын көкке көтеруді мақтан етеді.

**БЕКНҰР:**Тәуелсіздік-ел мұраты.Еліміз 30 жылда еліміз өсіп-өркендеп.ел танымастай жетістіктер мен табыстарға жетті.Бүкіл әлем Қазақстан елін мойындады.

**1.ОҚУШЫ:АҚАН**

Тәуелсіздік таңын сүйем,

Таңмен бірге келді өлең.

Көк туыңа басымды ием,

Көгімізде желбіреген.

**2.ОҚУШЫ: Ибрахим**

Сарарқаның даласында

Күн шуағын төккен күн.

Елім менің,жерім менің

Баққа қолы жеткен күн.

**3.ОҚУШЫ:КӘУСАР**

Желтоқсанның ызғары –ай

Кірпікке қатқан мұздар-ай

«Елімай» деп егілген,

Қаһарман ұлдар,қыздар-ай.

**4.ОҚУШЫ:Мұхамеджан**

Он алтыншы желтоқсан

Тәуелсіздік алған күн.

Ерекше боп мәңгілік

Ел жадында қалған күн.

**5.ОҚУШЫ: БЕК**

Көк аспанда тулардың

Желбіреген күні бұл.

Елім деген ұлдардың

Елжіреген күні-бұл.

**6.ОҚУШЫ:ДОСЖАН**

Қуан қазақ

Күн туды қуанатын

Қазақ елі азат,

Қазақ жері азат,

Қазақ ері азат.

 **Енді еліміздің тәуелсіздік шежіресін тыңдайық.**-1991 жылы 1 желтоқсанда Қазақстан Республикасының тұңғыш Президенті Нұрсұлтан Назарбаев сайланды. 1991 жылы 16 желтоқсанда Қазақстан Республикасы өз тәуелсіздігін жариялады.
-1992 жылы 4 маусымда Қазақстан Республикасы Жоғарғы кеңесі мемлекеттік рәміздері қабылданды.Қазан айында тұңғыш ғарышкер Т.Әубәкіров ғарышқа самғады.
**-**1993 жылы 15 қазанда ұлттық валюта – төл теңгеміз дүниеге келді, ол өмірдегі елеулі жаңалық, айтулы оқиға болды.
- 1995 жылы 30 - тамызда Ата заң қабылданды. Заң 2001 жылдың 5 қыркүйегінде күшіне енді. Сөйтіп, жаңа Конституциямен еліміздің жаңа тарихы бастау алды.

**7.ОҚУШЫ:НҰРБАҚЫТ**

Егемендік-бұл елімнің елдігі

Егемендік-барлық ұлттың теңдігі

Егемендік-елін,жерін қорғаған

Ербол менен Қайраттардың ерлігі.

.

**Қ – Қазағымыз аман болсын!**А - Азамат боп мен ертең, Отанға қызмет етем!
З - Заманымыз тыныш болсын!
А - Аман болайық!
Қ - Қыран құстай биік болайық
С – Елімізде бейбітшілік болсын!
Т - Табиғатты аялайық
А - Елбасымыз аман болсын!
Н - Нанымыз көп болсын!

**Мұғалім**:

- Балалар, біз қандай елміз?
- Қай жылы тәуелсіздік алдық?
- Неше жылдығын тойлағалы жатырмыз?
- Желтоқсан оқиғасы қашан, қайда болды?

-Желтоқсан құрбандары кімдер екен?
Аспан ашық, елі тыныш Тәуелсіз Қазақстан жасай берсін!

Ақ шашты аналар,әзиз әкелер аман болсын!

Әр қашан сәбилердің күлкісі үзілмесін!

Бүгін, міне, Егеменді тәуелсіз еліміздің ұлы мерекесін тойладық. Жүзіміз жарқын болып, аспанымыз ашық болсын деп тілейміз. Егеменді елдің болашағы – сендерсіңдер! Сендерге зор денсаулық, көңілдеріңе шаттық тілей отырып, атар әрбір таңдарың арайлы да шуақты болсын, күннің нұры сәулесін мол төксін деп ертеңгілігімізді «Тәуелсіз ел ұраны» әнімен аяқтағым келіп отыр.

**Ән: «Тәуелсіз ел ұраны»**